Coronavirus India Update দেশত কৰ'না ভাইৰাছৰ তৃতীয়টো ঢৌৰ আশংকাৰ বিষয়ে চৰ্চা চলি থকাৰ মাজতে দৈনিক সংক্ৰমণ হ্ৰাস পোৱাৰ লগতে মৃত্যুৰ সংখ্যাও হ্ৰাস পোৱাটোৱে যথেষ্ট সকাহৰ কাৰণ হিচাপে দেখা গৈছে।
মঙলবাৰে কেন্দ্ৰীয় স্বাস্থ্য মন্ত্ৰ্যালয়ে প্ৰকাশ কৰা তথ্য অনুসৰি যোৱা ২৪ ঘণ্টাত দেশত মুঠ ক'ৰ'নাত আক্ৰান্ত হৈছে ১২ হাজাৰ ৪২৮ জন লোক। সোমবাৰে দেশত মুঠ ক'ৰ'নাত আক্ৰান্ত হৈছিল ১৪ হাজাৰ ৩৬ জন লোক।
আনহাতে, যোৱা ২৪ ঘণ্টাত দেশত ৩৫৬ জন কোভিড আক্ৰান্ত লোকৰ মৃত্যু হৈছে। সোমবাৰে দেশত ৪৪৩ জন কোভিড আক্ৰান্ত লোকৰ মৃত্যু হৈছিল।
মন্ত্ৰ্যালয়ে প্ৰকাশ কৰা অনুসৰি দেশত মুঠ কৰ'না আক্ৰান্ত মৃত্যুৰ সংখ্যা হৈছেগৈ ৪লাখ ৫৫ হাজাৰ ৬৮জন।
দেশত বৰ্তমানলৈকে মুঠ কৰ'নাৰ পৰা আৰোগ্য লাভ কৰা ৰোগীৰ সংখ্যা হৈছে ৩ কোটি ৩৫লাখ ৮৩হাজাৰ ৩১৮জন।
আনহাতে, দেশত চিকিৎসাধীন হৈ থকা কৰ'না ৰোগীৰ সংখ্যা হৈছে ১ লাখ ৬৩হাজাৰ ৮১৬জন।
বৰ্তমানলৈ দেশত ১০৭ কোটি ২২লাখ লোকক কৰ'নাৰ ভেকচিন প্ৰদান কৰা হৈছে।
ইপিনে, মহাৰাষ্ট্ৰত সংক্ৰমণ কমিলেও কেৰালাৰ পৰিস্থিতি এতিয়া উদ্বেগজনক। কেৰালাত যোৱা ২৪ ঘন্টাত ৬হাজাৰ ৬৬৪জন লোক কৰ'নাত আক্ৰান্ত হৈছে।
দেশত কৰ'নাৰ তৃতীয়টো ঢৌৰ আশংকাক আগত ৰাখি দেশবাসীক কোভিড বিধি মানি চলিবলৈ বাৰম্বাৰ আহ্বান জনাইছে বিশেষজ্ঞসকলে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
